**Naziv obveznika : GRAD GOSPIĆ**

**Broj RKP : 26660**

**Sjedište obveznika: Gospić**

**Matični broj: 2540754**

**Adresa sjedišta obveznika: Budačka 55**

**OIB 22538763965**

**Razina: 22**

**Djelatnost: 8411 -opće djelatnosti javne uprave**

**Šifra županije :09 – Ličko -senjska županija**

**Šifra grada : 130**

**BILJEŠKE**

**UZ FINANCIJSKE IZVJEŠTAJE**

**ZA RAZDOBLJE OD 01. SIJEČNJA DO 31. PROSINCA 2022. GODINE**

***OBRAZAC BILANCA***

**Bilješke uz poziciju 0 Imovina – smanjene za 6,7%.**

Vrijednost nefinancijske imovine smanjuje se u odnosu na stanje početkom godine za 7,2 % zbog ispravka vrijednosti imovine primjenom propisanih stopa .

**Postrojenja i oprema 022 i 029222** – Postrojenja i oprema – povećanje je 1,4% radi nabave spremnika za odvojeno prikupljanje otpada uz sufinanciranje FZZO.

**Prijevozna sredstva 023 i 02923 –** stanje krajem godine jeistovjetno stanju početkom godine.

Grad nema evidentiran sitni inventar na zalihama, već u upotrebi i jednokratno je otpisan cjelokupan iznos.

**Nematerijalna proizvedena imovina**  – smanjenje zbog ispravka vrijednosti primjenom propisanih stopa.

**Građevinski objekti u pripremi 051** povećani su 65,8 % zbog izgradnje kapitalnih projekata Izgradnja reciklažnog dvorišta, Atletska staza , Malonogometno igralište.

**Bilješke uz poziciju 1 – Financijska imovina**

**Novac u banci 11**– iznos je povećan u odnosu na stanje 1.01.

**Ostala potraživanja 129**- **2,6%** manja su u odnosu na stanje 1.1., a obuhvaćaju potraživanja koja se temelje na posebnim ugovorima ili će biti refundirana tijekom godine.

**Dionice i udjeli u glavnici 1521** povećani su radi osnivanja trgovačkog društva TESLA NET d.o.o. gdje je udio Grada Gospića u vlasništvu društva 100%, te je za isti uplaćen temeljni kapital u iznosu od 50.000,00 kn.

**Potraživanja za prihode poslovanja 16** smanjena su 6,5% dobrom naplatom prihoda iz prethodnih godina.

**Potraživanja od prodaje nefinancijske imovine 17** odnose se na potraživanja za otkup stanova u vlasništvu Grada, smanjena su 6,3 % .

**Bilješke uz poziciju 2 - Obveze**

Ukupne obveze Grada povećane su za 54% u odnosu na stanje 1.1.

Povećane su obveze za materijalne rashode **11,4 %** , dok su obveze za subvencije i obveze za nabavu nefinancijske imovine smanjene.

**Obveze za kredite i zajmove 26** povećane su 121,2 % su odnosu na stanje 1.1.

Grad Gospić iz 2016. godine ima obvezu vraćanja kredita za Izgradnju tržnice u iznosu od 1.577.854,78 kn -**2622.** Rok otplate kredita 10 godina.

Grad Gospić se kod svoje poslovne banke zadužio kratkoročnim kreditom - **2643** u iznosu od 3.500.000,00 kn, također je prenio obvezu za zajmove iz državnog proračuna za namirenje nedostajućih sredstava poreza po godišnjoj prijavi - **2671** u iznosu od 27.199,43 kn.

U otplati je kredit HBOR -a za Energetsku obnovu zgrade OŠ Lički Osik iz 2021. godine, gdje je 31.12. ostala obveza u iznosu 2.293.547,26 kn ( rok otplate kredita 5 godina), te obveza za primljeni kredit HBOR - Energetski učinkovita javna rasvjeta u iznosu od 3.411.568,31 kn ( kredit primljen u 2022. godini, rok otplate 10 godina) i obveza za dio primljenog kredita za Razvoj infrastrukture širokopojasnog pristupa za područje Gospića, Otočca i Plitvičkih jezera u iznosu od 1.049.924,39 kn ( primanje kredita planirano u 2022. i 2023. godini u iznosu od 25.000.000,00 kn, rok otplate kreće 2027. godine)-**2645.**

**Bilješke uz poziciju 9 Vlastiti izvori**

**Vlastiti izvori** smanjeni su 7,5 %.

**Bilješke uz manjak prihoda poslovanja 922**

Manjak prihoda poslovanjasmanjen je 24,9 % što je znatno smanjenje u odnosu na stanje 01. 01. 2022. godine.

**Bilješke uz poziciju 99 Izvanbilančni zapisi**

*Grad Gospić je evidentirao instrumente osiguranja plaćanja dana MRRF-u -bjanko zadužnica u iznosu od 220.000 kn i bjanko zadužnica za Energetsku obnovu zgade OŠ dr. Franje Tuđmana Lički Osik izdana HBOR-u 18.07. 2019. godine u iznosu od 2.832.646 kn.*


*2020. godine izdana je zadužnica u iznosu 3.500.000,00 kn i dvije mjenice za kredit HBOR-a za Energetski učinkovitu javnu rasvjetu.*

*2022. godine izdana je zadužnica u iznosu 3.500.000,00 kn, bjanko zadužnica i mjenica za kratkoročni kredit HPB d.d. Zagreb.*

*24. 08. 2022. godine dano je jamstvo trgovačkom poduzeću Komunalac d.o.o.. u vlasništvu Grada Gospića za minus po transakcijskom računu kod PBZ d.d. Zagreb u iznosu od 300.000,00 kn.*

*Evidentiran je i predujam za projekt Prši u iznosu od 3.667.689,84 kune.*

*Prikaz danih instrumenta osiguranja i jamstva Grada Gospića do 31.12. 2022. godine*



***OBRAZAC PR-RAS***

*Struktura ukupnih prihoda i primitaka u 2021. i 2022. godini*

|  |  |  |  |  |
| --- | --- | --- | --- | --- |
| **Razred** | **Prihodi i primici** | **2021. godina** | **2022. godina** | **Indeks u %** |
| **6** | Prihodi poslovanja | 60.615.191,00 | 73.812.496,15 | 121,8 |
| **7** | Prihodi od prodaje nefinancijske imovine | 335.014,00 | 676.123,78 | 201,8 |
| **8** | Primici od financijske imovine i zaduživanja | 4.705.674,00 | 7.988.692,13 | 169,8 |
|  | **UKUPNO:** | **65.655.879,00** | **82.477.312,06** | **125,6** |

*Struktura ukupnih rashoda i izdataka u 2021. i 2022. godini*

|  |  |  |  |  |
| --- | --- | --- | --- | --- |
| **Razred** | **Rashodi i izdaci** | **2021. godina** | **2022. godina** | **Indeks u %** |
| **3** | Rashodi poslovanja | 60.348.501,00 | 64.717.298,42 | 107,2 |
| **4** | Rashodi za nabavu nefinancijske imovine | 6.902.992,00 | 11.985.989,04 | 173,6 |
| **5** | Izdaci za finan. imovinu i otplate zajmova | 686.130,00 | 4.396.692,25 | 640,8 |
|  | **UKUPNO:** | **67.937.623,00** | **81.099.979,71** | **119,4** |

**Bilješke uz poziciju 6 Prihodi poslovanja**

**Prihodi poslovanja 611** ostvareni su 21,8 % više u odnosu na prethodnu godinu.

Prihodi od poreza ostvareni su 19,5% više u odnosu na prethodnu godinu. Povrat poreza na dohodak po godišnjoj prijavi za 2021. godinu iznosi 3.178.119,89 kn i u odnosu na prethodnu godinu uvećan je 15,5%.

**Porezi na imovinu 613**-povećani su 10,2% zbog većeg ostvarenja poreza na promet nekretnina, a porezi na robu i usluge **614** povećani se su iz razloga što je u 2022. godini ukinuta [Odluka o oslobađanju od plaćanja poreza na potrošnju u 2021. godini u svrhu ublažavanja negativnih](https://gospic.hr/sluzbeni-vjesnik-grada-gospica/sluzbeni-vjesnik-grada-gospica-broj-10-2020/odluka-o-oslobadanju-od-placanja-poreza-na-potrosnju-u-svrhu-ublazavanja-negativnih-posljedica-na-poslovanje-ugostitelja-na-podrucju-grada-gospica-uzrokovanih-epidemijom-bolesti-covid-19/) [posljedica na poslovanje ugostitelja na području Grada Gospića uzrokovanih epidemijom bolesti COVID-19](https://gospic.hr/sluzbeni-vjesnik-grada-gospica/sluzbeni-vjesnik-grada-gospica-broj-10-2020/odluka-o-oslobadanju-od-placanja-poreza-na-potrosnju-u-svrhu-ublazavanja-negativnih-posljedica-na-poslovanje-ugostitelja-na-podrucju-grada-gospica-uzrokovanih-epidemijom-bolesti-covid-19/)

**Pomoći iz inozemstva i od subjekta unutar općeg proračuna 63** povećane su 33,4% .

**Pomoći od međunarodnih organizacija te institucija i tijela EU 632** smanjene su 49,3 % a odnose se na projekt Raise Yout.

**Pomoći proračunu iz drugih proračuna i izvanproračunskim korisnicima 633** manje su za 7,2%, jer su smanjene kapitalne pomoći iz državnog proračuna **6332.** Pomoći proračunu iz drugih proračuna **6331** na razini su prethodne godine a odnose se na fiskalno izravnanje iz državnog proračuna.

**Pomoći od izvanproračunskih korisnika 634**  smanjene su za 5,0 %.

**Pomoći izravnanja za decentralizirane funkcije 635** su na razini prethodne godine.

U 2022. godini temeljem **prijenosa EU sredstava 638 ostvaren je prihod** za projekte Korak prema jednakosti- pomoćnici u nastavi , U Zagrljaju zdrave prehrane 3, Odškrinimo vrata zapošljavanju, Shema voća i povrća, Zapošljavanje žena na području Grada Gospića i kapitalne pomoći za projekte Razvoj infrastrukture širokopojasnog pristupa za područje Gospića, Otočca i Plitivčkih jezera, Izgradnja reciklažnog dvorišta i Rekonstrukciju ceste Vaganac Kruščica. Također otvoren je i projekt financiran EU sredstvima Sretni mališani kod proračunskog korisnika Dječji vrtić. Cilj projekta je omogućiti pružanje socijalnih usluga od strane lokalnih pružatelja usluga koji omogućuju bolju ravnotežu između radnih obveza i obitelji s uzdržavanim članovima. Pozicija **638** izvršena je 180,7 % više u odnosu na 2021. godinu iz razloga što su se povratila sredstva iz EU fondova za projekte koji su izvršeni u 2021. godini: Rekonstrukcija ceste Vaganac Kruščica, Zapošljavanje žena na području Grada Gospića i Reciklažno dvorište, također izvršen je i predujam za projekt Razvoj infrastrukture širokopojasnog pristupa za područje Gospića, Otočca i Plitvičkih jezera i novi projekt u predškolskom obrazovanju -Sretni mališani.

**Prihodi od imovine 64**  smanjeni su 8,2% u odnosu na 2021. godinu: smanjeni su prihodi od zateznih kamata, naknada za koncesije, manji su prihodi od zakupa i iznajmljivanja imovine, zakup poljoprivrednog zemljišta, prihodi spomeničke rente. Naknada za eksploataciju mineralnih sirovina ostvarena je 3,1 % više.

**Prihodi od upravnih i administrativnih pristojbi, pristojbi po posebnim propisima i naknada 65** povećane su 13,8 %. Povećanje se odnosi na naknade za građevinske i lokacijske dozvole, naknadu za legalizaciju objekata i boravišnu pristojbu.

**Komunalni doprinosi i naknade 653** ostvareni su 12,2% više u odnosu na prethodnu godinu, zbog povećane naplate komunalnog doprinosa (otvaranje trgovačkog centra).

**Kazne, upravne mjere 68** povećane su za 30,4 % u odnosu na prethodnu godinu.

**Bilješke uz poziciju 3 Rashodi poslovanja**

Ukupni rashodi poslovanja povećani su 7,2% u odnosu na 2021. godinu.

**Rashodi za zaposlene 31**- 1,9% manji su od rashoda prethodne godine. Plaće za zaposlene rasle su samo za 0,5% po godini staža. Broj zaposlenih nije rastao- 45 zaposlenih, EU projekt Zapošljavanje žena na području Gospića – 39 zaposlena žena, javni radovi –6 zaposlenih , projekt Rasie Yout 2 zaposlenika), javni radovi 6-zaposlenih (isplaćena plaća za prosinac u siječnju).

**Materijalni rashodi 32**  na razini su prethodne godine.

**Financijski rashodi 34** povećani su 12,7 % zbog bankarskih usluga, kamate za kratkoročne kredite kod HPB d.d. banke i kamate za dva dugoročna kredita (HBOR i OTP banka), kamate iz poslovnih odnosa (Bihor d.o.o. za Energetsku obnovu zgrade OŠ Lički Osik i kamate po sudskoj presudi Millem inženjering d.o.o. za održavanje javne rasvjete).

**Subvencije 35** smanjene su za 54,1 % u odnosu na prethodnu godinu.

**Pomoći 36** povećane su 28,9 **%.**  Povećane su pomoći proračunskim korisnicima iz nadležnog proračuna **367** za 24,1 % u odnosu na prethodnu godinu, a odnose se na plaćene troškove proračunskim korisnicima iz prethodne godine.

Na poziciji **369** knjiženi su prijenosi proračunskim korisnicima za projekte iz EU fondova

Sretni mališani , U zagrljaju zdrave prehrane, Korak prema jednakosti, Shema voća i povrća.

**Naknade građanima i kućanstvima 37** smanjene su 16,4%.

**Ostali rashodi 38** smanjeni su 27,4 % u odnosu na 2021. godinu.

*Rashodi poslovanja Grada Gospića u 2022.u odnosu na 2021. godinu*

|  |  |  |  |  |
| --- | --- | --- | --- | --- |
| **Račun** | **OPIS** | **2021.** | **2022.** | **Indeks** |
| **3** | **RASHODI POSLOVANJA** | **60.348.501,00** | **64.717.298,42** | **107,2** |
| **31** | Rashodi za zaposlene | 8.207.775,00 | 8.049.778,53 | 98,1 |
| **32** | Materijalni rashodi | 23.495.418,00 | 23.661.973,65 | 100,7 |
| **34** | Financijski rashodi | 513.494,00 | 576.083,22 | 112,2 |
| **35** | Subvencije | 837.097,00 | 375,707,48 | 44,9 |
| **36** | Pomoći dane u inozemstvo i unutar općeg proračuna | 21.536.108,00 | 27.750.836,67 | 128,9 |
| **37** | Naknade građanima i kućanstvima | 1.104.990,00 | 923.523,63 | 83,6 |
| **38** | Ostali rashodi | 4.653.619,00 | 3.379.395,24 | 72,6 |

**Bilješke uz poziciju 7 prihodi od prodaje nefinancijske imovine** povećani su 101,8% u odnosu na prethodnu godinu a odnose se na prodaju zemljišta u poslovnoj zoni u vlasništvu Grada i prihoda od prodaje stambenih objekata.

**Bilješke uz poziciju 4 Rashodi za nabavu nefinancijske imovine**

Rashodi za nabavu nefinancijske imovine veći su za 73,6% za troškove izgradnje kapitalnih projekta Atletska staza, Energetski učinkovita javna rasvjeta, Izgradnja reciklažnog dvorišta , nabava komunalne opreme, Izgradnja ulice Kralja Tomislava, projekt Razvoj širokopojasnog pristupa za Gospić, Plitivička jezera i Otočac.

**Bilješke uz poziciju 8 Primici od financijske imovine i zaduživanja**

Primici od financijske imovinepovećani su 69,8 % u odnosu na 2021. godinu. Pozicija-**842** odnosi se na primanje dugoročnog kredita HBOR-a za kapitalni projekt - Energetski učinkovita javna rasvjeta ( u izvještajnom razdoblju primljen kredit u cijelosti) u iznosu od 3.411.568,31 kuna i na dugoročni kredit HBOR za kapitalni projekt Razvoj infrastrukture širokopojasnog pristupa za Gospić, Plitvička jezera i Otočac u iznosu od 1.049.924,39 kn (primanje kredita planirano u periodu od dvije godine 2022. i 2023. u ukupnom iznosu od 25.0000.000,00 kn).

Također Grad Gospić zadužio se kratkoročno kod svoje poslovne banke za podmirenje dospjelih obveza u iznosu od 3.500.000,00 kn - **844.** Knjiži se i zajam od državnog proračuna za namirenje povrata poreza na dohodak po godišnjoj prijavi u iznosu od 27.199,43 kn-**847.**

**Bilješke uz poziciju 5 Izdaci za otplatu primljenih kredita**

Izdaci za otplatu kredita realizirani su u skladu s planom, Grad ima za otplatu dva

dugoročna kredita (OTP banka) za izgradnju tržnice iz 2016. godine, rok otplate 10 godina i HBOR – Energetska obnova zgrade OŠ Lički Osik . Rok otplate 5 godina (5424).

Također Grad Gospić je otplatio kratkoročni kredit kod HPB d.d. (5443). Prema Uputi od 25. kolovoza 2021. godine (Klasa:400-02/21-01/66, Urbroj:513-05-03-21-1) knjižen je i povrat namirenja poreza na dohodak u državni proračun u četiri mjesečna obroka (5471).

**Bilješke uz rezultat poslovanja**

**Rezultat poslovanja tekuće godine (X005) iznosi višak prihoda u iznosu od 1.377.332,35 kn, što uz preneseni manjak prethodne godine 9222-9221 u iznosu od 5.539.682,00 kn daje ukupni manjak prihoda i primitaka za pokriće u slijedećem razdoblju (Y006) u iznosu od 4.162.349,65 kn.**

***OBRAZAC P-VRIO***

U 2022. godini evidentirano je povećanje imovine u iznosu od 19.927,31 kn za video-nadzor

zgrade koju zajednički koriste Grad Gospić, Ličko-senjska županija, Državna geodetska uprava i Porezna uprava, Područni ured Gospić. Iznos od 19.927,31 kn odnosi se na troškove

nabave opreme Ličko-senjske županije, Porezne uprave i Državne geodetske uprave. Grad je upravljao nabavom opreme te je zaknjižio u imovinu Grada kompletni iznos nabavljene opreme u iznosu od 27.383,00 kn.

***OBRAZAC RAS – funkcijski***

**Bilješke uz poziciju 01 Opće javne usluge-** u odnosu na prethodnu godinu Grad je smanjio troškove za 6,3 % , a odnose se na rad izvršnih i zakonodavnih tijela.

**Bilješke uz poziciju 03 Javni red i sigurnost** – tijekom 2022. godine rashodi su smanjeni za 57,2 % iz razloga što je osnovana Vatrogasna zajednica Grada Gospića koja raspoređuje sredstva dobrovoljnim vatrogasnim zajednicama, a djelatnici DVD Pazarišta postali su djelatnici Javne vatrogasne postrojbe Gospić, što je smanjilo troškove u odnosu na 2021. godinu.

**Bilješke uz poziciju 04 Ekonomski poslovi** – u 2022. godini smanjeni su 43,3% , manje se ulagalo u održavanje cesta, manji troškovi zimske službe, smanjene su i potpore koje je Grad Gospić davao poduzetnicima uslijed pandemije covid, troškovi Raise Youth projekta su smanjeni.

**Bilješke uz poziciju 05 Zaštita okoliša** – u odnosu na 2021. bilježi se povećanje za 11,5% - nabava opreme za prikupljanje otpada, izgradnja Reciklažnog dvorišta.

**Bilješke uz poziciju 06 Unapređenje stanovanja i zajednice** porast 92,3 % u odnosu na 2021. godinu za uličnu rasvjetu i razvoj zajednice.

**Bilješke uz poziciju 07 Zdravstvo** nema ostvarenja u 2022. godini.

**Bilješke uz poziciju 08 Rekreacija, kultura i religija**- u odnosu na 2021. godinu bilježi se porast za 87,5 %. Grad je ulagao u sportske terene : Malonogometno igralište, Atletska staza, te financirao rad klubova na području Grada Gospića.

**Bilješke uz poziciju 09 Obrazovanje** – odnosi se na projekte financirane iz EU fondova : Korak prema jednakosti, U zagrljaju zdrave prehrane, Shema voća i povrća. U 2021. godini projekti su bili prikazani preko proračunskih korisnika, također otvoren je i projekt u predškolskom obrazovanju Sretni mališani financiran EU sredstvima.

**Bilješke uz poziciju 10 Socijalna zaštita**- u odnosu na 2021. godinu došlo je do povećanja od 6,6%. U ovoj skupini je i projekt Zapošljavanje žena na području Gospića financiran EU sredstvima.

**Kontrolni zbroj svih pozicija** uvećan je za 9,6 % u odnosu na 2021. godinu, a čine ga rashodi umanjeni za rashode doznačene proračunskim korisnicima, te izdatke za otplate kredita.

***OBRAZAC OBVEZE***

**Bilješke uz poziciju V001- stanje obveza 1. siječnja** odnose se na dospjele obveze na kraju izvještajnog razdoblja za rashode poslovanja**:** usluge tekućeg investicijskog održavanja iz 2020. godine u iznosu od 33.204,00 kn i obveze iz 2017. godine za usluge tekućeg i investicijskog održavanja javne rasvjete , usluge promidžbe u iznosu od 934.744,00 kn, te obveze za nabavu nefinancijske imovine u iznosu od 248.400,00 kn, a ostale obveze odnose se na 2021. godinu i ukupno iznose 5.193.405,00 kn.

Nedospjele obveze za rashode poslovanja sadrže obveze za materijal i usluge s

dospijećem od 30-60 dana, ostale nespomenute obveze, obveze za 55% od prodanih stanova, obveze za naplaćene tuđe prihode ( Hrvatske vode).

Nedospjele obveze na kraju 2021. godine iznose 6.457.525,00 kn. Nedospjele obveze za financijsku imovinu iz 2021. godine odnose se na preostale obveze po dugoročnom kreditu u iznosu od 1.972.318,00 kn, obveze za kratkoročni kredit u iznosu od 3.208.333,43 kn, te obveze za zajmove državnog proračuna za povrat namirenja poreza na dohodak po godišnjoj prijavi u iznosu od 182.210,00 kn.

**Bilješke uz poziciju V002- povećanje obveza u izvještajnom razdoblju** iznosi 54.920.357,29 kn, a **podmirene su obveze u istom izvještajnom razdoblju V004** u iznosu od 48.633.867,41 kn.

**Bilješke uz poziciju V006 Stanje dospjelih obveza na kraju izvještajnog razdoblja** iznose 2.889.577,46 kn, a odnose se najviše na materijalne rashode, obveze za subvencije, ostale tekuće obveze, obveze za nefinancijsku imovinu u prekoračenju od 1-60 dana i iznose 2.443.654,22 kn. Obveze u iznosu od 402.691,07 kn su obveze od 60-360 dana. Preko 360 dana iznos obveza je 43.228,17 kn.

**Bilješke uz poziciju V009 – stanje nedospjelih obveza** odnose se na obveze za rashode poslovanja i sadrže obveze za materijal i usluge s dospijećem od 30-60 dana, ostale nespomenute obveze, obveze za 55% od prodanih stanova, obveze za naplaćene tuđe prihode ( Hrvatske vode) i obveze po kreditima u ukupnom iznosu od 15.047.842,85 kn.

*Usporedba dospjelih obveza na 31. 12. 2021. i 31. 12. 2022. godine*

|  |  |  |  |
| --- | --- | --- | --- |
| **OPIS** | **Stanje obveza na dan 31.12. 2021.** | **Stanje obveza na dan 31.12. 2022.** | **Indeks u %** |
| Obveze za materijalne rashode | 3.120.452,00 | 2.277.466,60 | 72,99 |
| Obveze za financijske rashode | 6.275,00 | 1.932,12 | 30,79 |
| Obveze za subvencije | 50.460,00 | 40.313,88 | 79,89 |
| Obveze za kazne i ostale obveze | 1.064.217,00 | 16.000,00 | 1,50 |
| Obveze za nabavu nefinancijske imovine | 952.001,00 | 553.864,86 | 58,18 |
| **UKUPNO:** | **5.193.405,00** | **2.889.577,46** | **55,63** |

Gospić, 15. veljače 2022. godine

Bilješke izradila: Voditeljica Odsjeka za proračun i računovodstvo Marijana Buljat

E-mail: marijana.buljat@gospic.hr

Telefon: 053/575-567

Zakonski predstavnik:

Karlo Starčević v.r.